*Váli Vajda János Általános Iskola Matematikaverseny*

*2018.április 11.*

***4. osztály***

*Név:---------------------------------------------------------------------------------------------------------------------*

1. ***Az első osztályosoknak 100 füzetet és 90 ceruzát vettek. Amikor igazságosan szétosztották a gyerekek között, akkor a füzetekből 4, a ceruzákból pedig 18 maradt ki. Hányan voltak az elsősök?***

 *A: 22 B: 18 C: 24 D: 26*

1. ***Kati 3 diót tör meg addig, amíg öccse 2-t. Ha ketten együtt 60 diót törtek meg, akkor hány diót tört meg Kati öccse?***

 *A: 12 B: 20 C: 18 D: 24*

1. ***Egy matematika táborban 13 magyar gyerek volt, ezekből 8 volt fiú. A táborban összesen 22 fiú és 8 külföldi lány volt. Összesen hány gyerek volt a táborban?***

 *A: 30 B: 35 C: 33 D: 32*

1. ***András, Berci és Csaba összesen 1400 Ft-ot kapott mamájuktól. András kétszer annyit kapott, mint Berci és négyszer annyit, mint Csaba. Hány forintot kapott Berci?***

*A: 400 B: 560 C: 200 D: 900*

1. ***Egy osztályban 16 gyerek tanul angolul vagy sportol. Négy gyerek sportol is és angolul is tanul. Kettővel kevesebb gyerek tanul angolul, mint ahányan sportolnak. Hány olyan gyerek van, aki nem tanul angolul?***

 *A: 7 B: 8 C: 9 D : 10.*

1. ***Anna és Bori könyveket rakosgat a polcokra. Az elsőre 1-et, a másodikra 2-t, a harmadikra 3-at és mindegyikre mindig 1-gyel többet. Összesen 20 polcra pakoltak. Melyikük rakott fel több könyvet és mennyivel, ha Anna rakodott az első 10 polcra, Bori pedig a második 10-re?***

 *A: Anna 55-tel B: Anna 155-tel C: Bori 155-tel D: Bori 100-zal*

 **7**. ***Egy versenyről négy gyerek így számol be:***

András: Béla lett a győztes.

Béla: Csongor lett a győztes

Csongor: Nem én lettem a győztes.

Dani: Sajnos nem én győztem.

 ***Három állítás hamis, egy igaz. Ki lett a győztes?***

 *A: András B: Béla C: Dani D: Csongor*

1. ***Gondoltam egy számra. Elvettem a felét, majd ehhez hozzáadtam 5-öt. Ennek a számnak ismét a felét vettem, majd hozzáadtam 5-öt. Az így kapott számnak az ötöd része 5. Melyik számra gondoltam?***

 *A: 40 B: 50 C: 60 D:70*

1. ***Pisti most 12 éves. Negyedannyi idős, mint édesapja, harmadannyi idős, mint édesanyja, és 3 évvel fiatalabb, mint testvére. Hány év lesz 4 év múlva a négy családtag életkorának az összege?***

 *A: 115 B: 124 C: 127 D: 131*

1. ***Mosó Masa három üres teknőjét forrásvízzel szeretné teletölteni. Az egyik teknő 20 literes, a másik negyed hektoliteres, a harmadik 300 deciliteres. Mosó Masa a vödrével egyszerre 7 és fél liter vizet hoz a forrásból. Legkevesebb hányszor kell a vödrét a forrásnál megtöltenie, hogy mind a három teknőt teletölthesse?***

 *A: 5 B: 10 C: 15 D: 20*